**CERTIFICATUL DE CONFORMITATE se eliberează numai medicilor, medicilor dentişti, farmaciştilor, care întrunesc condiţiile de cetăţenie, ascendenţă, filiaţie, căsătorie şi rezidenţă prevăzute de lege şi care au dobândit formarea în profesie pe teritoriul României.**

**LA DEPUNEREA DOCUMENTELOR, COPIILE NELEGALIZATE ALE ACESTORA,**

**VOR FI INSOTITE OBLIGATORIU DE DOCUMENTELE IN ORIGINAL**

**MEDICII** pot solicita următoarele certificate:

1. **Certificat care atestă formarea în profesia de medic** conform DC 2005/36/CE şi/sau asimilarea denumirilor titlurilor de calificare cu cel prevăzut pentru România de această normă (certificarea diplomelor)

Se elibereaza titularilor care au urmat cursurile universitare în România şi au obţinut:  
1.Diploma de Licenţă de Doctor-medic specializarea universitară medicină.

2.Diploma de Doctor-medic specializarea universitară medicină generală/medicină.

**Documente necesare,** depuse în ordinea menţionată:

* dosar plic (se noteaza pe dosar: nume, prenume; certificat de conformitate; medic)
* cerere tip
* copie a actului de identitate
* copie a documentului de schimbare a numelui (dacă este cazul) cu traducerea autorizata legalizata in original in limba romana (daca este cazul)
* copie a diplomei de bacalaureat cu traducerea autorizata legalizata in original in limba romana (daca este cazul)
* copie a diplomei de medic
* copie a suplimentului la diploma de medic (foaia matricolă)
* adeverinţă, in original, eliberată de facultatea de medicină absolvită, în care se precizează perioada în care au fost efectuate studiile universitare, seria si numarul diplomei obtinute cat si numarul si data eliberarii diplomei

Medicilor li se va certifica faptul că pregătirea de bază întruneşte condiţiile prevăzute la art. 24 din Directiva 2005/36/CE. Medicii rezidenţi aflaţi în pregătire vor primi numai acest document.

1. **Certificat de medic specialist eliberat** de Ministerul Sănătăţii care atestă formarea conformă în una din specialităţile listate pentru România de DC/2005/36CE

Se eliberează medicilor care au specializarea obţinută prin rezidenţiat de 3-7 ani, stagiu complet.

**Documente necesare,** în plus faţă de cele enumerate la litera a), sunt:

* copie a certificatului de medic specialist eliberat de Ministerul Sănătăţii în format nou, începând cu luna mai 2007 (certificatul galben, cu timbru sec)
* copie a carnetului de rezident, completat cu toate stagiile de pregătire, note, semnaturi, stampile, aprobarile Ministerului Sanatatii pentru stagii efectuate in strainatate, intreruperi de rezidentiat, vize anuale de la sfarsitul carnetului.

Medicii care nu deţin certificatul de medic specialist în format nou îl vor solicita în prealabil Ministerului Sănătăţii.

Medicii care nu mai deţin carnetul de rezident pot dovedi perioada de pregătire în rezidenţiat cu o copie legalizată a carnetului de muncă, din care să rezulte perioada de pregătire sau adeverinţe eliberate de clinicile de pregătire (cu semnătura şefului secţiei, a managerului unităţii şi ştampila unităţii), care să certifice efectuarea stagiilor de pregătire. Cei care au avut stagii de pregătire efectuate în străinătate, dar care nu au fost consemnate în carnetul de rezident, vor prezenta în copie aprobarea MinisteruluI Sănătăţii de recunoştere a acestora.

Medicilor li se va certifica faptul că pregătirea de specialitate întruneşte condiţiile prevăzute la art. 25 din Directiva 2005/36/CE, iar pentru medicii de familie art. 28 (1)-(4) din aceeaşi directivă.

Medicilor care au obţinut specialitatea cu o durată de formare mai mică decât cea prevăzută în Directiva 2005/36/CE (specialitate obţinută prin secundariat de trei ani) li se eliberează un **certificat care atestă drepturi câştigate generale în profesia de medic**. Documentele necesare sunt cele de la a) şi b), în plus este necesară dovada exercitării efective şi legale a activităţilor pe o durată de 3 ani din ultimii 5 ani, adeverinţă eliberată de angajator conform modelului (sau copia legalizată a cărţii de muncă, adusă la zi, pentru unităţi sanitare publice).

Acest certificat poate fi eliberat şi titularului diplomei de Doctor–medic specializarea universitară pediatrie, precum şi titularului certificatului de medic specialist care atestă o formare mai mică decât cea prevăzută de DC/2005/36/CE pentru specialitatea respectivă, pe baza documentelor de la a) şi b) şi a dovezii exercitării activităţii.

În cazul titularilor Certificatului de medic specialist Chirurgie şi Ortopedie infantilă se poate elibera un certificat care atestă drepturi câştigate generale, numai dacă titularul face dovada că a exercitat efectiv şi legal activităţi de **medic specialist chirurgie pediatrică** în România pe o durată de minim 3 ani consecutiv din ultimii 5 care preced eliberarea acestui certificat (numai specialitatea chirurgie pediatrică este recunoscută). Documentele sunt cele de la a) şi b), plus dovada exercitării activităţii.

Medicii de Medicină generală cu drept de liberă practică, precum şi medicii specialişti Medicină de familie, care au dobândit specialitatea pe bază de stagiu şi vechime (nu au efectuat pregătire de specialitate prin rezidenţiat), beneficiază de **certificat care atestă drepturi câştigate specifice în profesia de medic**. **Documentele necesare sunt cele de la a) si b)**, plus **adeverinţă eliberată de Casa de Asigurări de Sănătate Judeţeana** în care se precizează că la data de **01.01.2007 desfăşurau activităţile de medicină de familie în relaţie contractuală cu acestea**.

**MEDICII DENTISTI incepand cu promoția 2009** pot obține certificatul care atestă formarea în profesia de medic dentist conform DC 2005/36/CE (certificarea diplomelor).

**Documentele necesare** eliberării acestui certificat sunt cele prevăzute pentru **medici la litera a).**

**Medicii dentişti, promoţii anterioare anului 2009**, beneficiază de certificate care atestă drepturi câştigate specifice în profesia de medic dentist. Acestea se eliberează:

- Titularilor Diplomei de Doctor-medic specializarea universitară stomatologie, care fac dovada că au exercitat în România în mod efectiv, legal activităţi de medic dentist pe o perioada de minim 3 ani consecutiv din ultimii 5 care preced eliberarea acestui certificat.

**Documente necesare:**

* dosar plic (se noteaza pe dosar: nume, prenume; certificat de conformitate; medic dentist)
* cerere tip
* copie a actului de identitate
* copie a documentului de schimbare a numelui (dacă este cazul) cu traducerea autorizata legalizata in original in limba romana (daca este cazul)
* copie a diplomei de bacalaureat cu traducerea autorizata legalizata in original in limba romana (daca este cazul)
* copie a diplomei de medic dentist / stomatolog
* copie a suplimentului la diploma de medic dentist / stomatolog (foaia matricolă)
* adeverinţă, in original, eliberată de facultatea de medicină absolvită, în care se precizează perioada în care au fost efectuate studiile universitare, seria si numarul diplomei obtinute cat si numarul si data eliberarii diplomei
* copie a carnetului de muncă / adeverinţa de vechime in profesie, de la unitatea angajatoare, in original (conform modelului) / declaraţie notarială pe propria răspundere in original că a exercitat efectiv, legal şi neîntrerupt cu norma intreaga, profesia in 3 ani consecutiv din ultimii 5 / copie a certificatului de înregistrare al cabinetului la Directia de Sanatate Publica / copie a certificatului de inregistrare fiscala
* copie a contractului de munca / contractului de colaborare, inclusiv acte aditionale la contract.

**FARMACISTII incepand cu promotia 2008** pot obţine certificatul care atestă formarea în profesia de farmacist conform DC 2005/36/CE (certificarea diplomelor).

**Documentele necesare** eliberării acestui certificat sunt cele prevăzute pentru **medici la litera a).**

**Farmaciştii promoţii anterioare anului 2008**, beneficiază de certificate care atestă drepturi câştigate în profesia de farmacist. Acestea se eliberează titularilor Diplomei de licenţă de farmacist, care fac dovada exercitarii efective şi legale a activităţilor respective pe o durată de minim 3 ani consecutivi din ultimii 5 care preced eliberarea acestui certificat.

**Documente necesare**:

* dosar plic (se noteaza pe dosar: nume, prenume; certificat de conformitate; farmacist)
* cerere tip
* copie a actului de identitate
* copie a documentului de schimbare a numelui (dacă este cazul) cu traducerea autorizata legalizata in original in limba romana (daca este cazul)
* copie a diplomei de bacalaureat cu traducerea autorizata legalizata in original in limba romana (daca este cazul)
* copie a diplomei de farmacist
* copie a suplimentului la diploma de farmacist (foaia matricolă)
* adeverinţă, in original, eliberată de facultatea de farmacie absolvită, în care se precizează perioada în care au fost efectuate studiile universitare, seria si numarul diplomei obtinute cat si numarul si data eliberarii diplomei
* copie a carnetului de muncă / adeverinţa de vechime in profesie, de la unitatea angajatoare, in original (conform modelului) / declaraţie notarială pe propria răspundere in original că a exercitat efectiv, legal şi neîntrerupt cu norma intreaga, profesia in 3 ani consecutiv din ultimii 5 / copie a certificatului de inregistrare fiscala / opie a certificatului constatator de la Registrul Comertului
* copie a contractului de munca / contractului de colaborare, inclusiv acte aditionale la contract.